CELEX: 62018TN0436
Language: da
Date: 2018-07-13 00:00:00
Title: Sag T-436/18: Sag anlagt den 13. juli 2018 — Prigent mod Kommissionen

1.10.2018   
            
            
               DA
            
            
               Den Europæiske Unions Tidende
            
            
               C 352/37
            
         
      Sag anlagt den 13. juli 2018 — Prigent mod Kommissionen
      (Sag T-436/18)
      (2018/C 352/44)
      Processprog: fransk
      
         Parter
      
      
         Sagsøger: Claude Prigent (Caudan, Frankrig) (ved advokat A. Bove)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Nærværende annullationssøgsmål fremmes til realitetsbehandling.
               
            
                  —
               
               
                  Sagsøgeren gives medhold i sine påstande.
               
            
                  —
               
               
                  Følgelig annulleres Europa-Kommissionens afgørelse af 23. maj 2018, på grundlag af princippet om national solidaritet som fastsat af Den Europæiske Unions Domstol (almindeligt retsprincip) og/eller i artikel 9 i traktaten om Den Europæiske Union.
               
            
                  —
               
               
                  Sagen hjemvises til den kompetente myndighed.
               
            
                  —
               
               
                  Sagsøgte tilpligtes at overholde de pligter, der er fastsat i loven på området.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
                  —
               
               
                  Sagsøgeren forbeholdes ret til alle andre krav, tilgodehavender og søgsmål.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af princippet om national solidaritet som fastsat af Den Europæiske Unions Domstol, som er et almindeligt retsprincip. I denne henseende har sagsøgeren anført, at Den Europæiske Unions Domstol har fastslået, at en ordning, som er bestemt for en særlig kategori af befolkningen eller af arbejdstagere, ikke er en retlig ordning, men en erhvervsmæssig ordning. Sagsøgeren har gjort gældende, at der i det foreliggende tilfælde, henset til den forskelsbehandling, som findes mellem selvstændige, som er tvunget til at være tilsluttet en social ordning for selvstændige arbejdstagere (herefter »RSI«) selv i tilfælde af ingen eller negativ omsætning, og de øvrige, såsom iværksættere, lønmodtagere eller tjenestemænd, tydeligvis ikke er tale om en retlig ordning.
                  Desuden er sagsøgeren af den opfattelse, at det solidaritetsprincip, som RSI er baseret på som en retlig ordning om social sikring ifølge den franske stat, i det foreliggende tilfælde ikke overholdes af RSI, for så vidt som sidstnævnte modtager anmodninger om minimumsbidrag og faste bidrag, selv i tilfælde af lave indkomster. Desuden vil han kunne blive totalt frataget økonomisk godtgørelse ved sygdom eller pension i tilfælde af manglende bidrag eller blot forsinkelse, hvilket ikke er tilfælde for andre franske arbejdstagere, som er tilknyttet en anden socialsikringsordning.
               
            
                  2.
               
               
                  Andet anbringende om tilsidesættelse af artikel 9 i traktaten om Den Europæiske Union, som indfører en lighed mellem alle europæiske borgere, for så vidt som det ikke vil være muligt at beregne værdien af bidrag til RSI på en måde, som er til ugunst for selvstændige såsom sagsøgeren i forhold til andre franske arbejdstagere. Ved at henlægge sidstnævntes klage har Kommissionen følgelig tilsidesat princippet om national solidaritet, således som fastsat af Den Europæiske Unions Domstol som et almindeligt retsprincip og artikel 9 i traktaten om Den Europæiske Union, hvilket bør føre til annullation af dens afgørelse.